1Dek karano itu, oih sudaro-suda-ro nan ambo kasiahi, jo caro nan baitulah andaknyo angkau iduik, jo sacaro sabana-bana ba-iman kabake Tuhan. Ambo taragak sangaik jo ang-kau! Angkaulah kabanggaan ambo nan mambuwek ambo basukocito. 2Sudari Euodia, sarato jo sudari Sintike! Ambo sabana mamintak, su-payo angkau bi sa-ati sabagai urang-urang nan sa-iman. 3Kabake kanti ambo nan tuluih ati, ambo mamintak pulo, supayo angkau mambantu kadu-wo urang sanak kito nan padusi tu. Inyo tu lah bi bakarajo kareh samo-samo jo ambo, untuak mambaritokan Injil nan dari Allah; samo jo bakcan-do Klemen, sarato jo kasadonyo urang nan lainnyo, nan bakarajo samo-samo jo ambo. Namo-namo inyo tu ado ta-tulih di Kitauk Kahidupan. 4Mudah-mudahan, angkau tatauk bi basukocito, dek karano angkau iduik lah basatu jo Tuhan. Sakali lai ambo katokan: basukocitolah! 5Andaklah kasadonyo urang da-pek maliyek sikauk angkau nan elok ati. Dek karano, indak ka lamo lai Tuhan ka datang. 6Janlah kuwatir tantang apo pun juwo. Dalam sagalo parkaro, badowalah, sarato sampai-kanlah pintak angkau kabake Allah. Apo nan angkau paralukan, tatauk-lah ma-agiah tawu kabake Allah, jo sacaro mangucauk syukur. 7Mako, tanang santoso nan dari Allah, nan indak mungkin dapek dipahami dek manusia, ka manjago ati, sarato jo pi-kieran angkau, nan lah basatu jo Isa Almasih. 8Akienyo sudaro-sudaro, isilah pikieran angkau jo sagalo parka-ro nan ba-arago, nan patuik dipuji, iyolah sagalo parkaro nan bana, nan ta-aromaik, nan adie, nan suci, nan manih, sarato jo nan elok. 9Karajo-kanlah apo nan lah angkau paraja-i, sarato apo nan lah angkau tarimo da-ri ambo; biya dari kato-kato ambo, atau pun dari sagalo pabuatan ambo. Allah tampaik asanyo tanang santo-so, ka manyaratoi angkau. 10Dalam iduik ambo nan basatu jo Tuhan, ambo maraso sangaik basukoci-to, dek karano sasudah baitu lamo, ma-ko, kinikolah baru talakik baliak dek angkau, untuak mamikiekan ka-adaan ambo. Mukasuik ambo indak doh ma-ngatokan, baraso angkau lah bi malu-pokan ambo; angkau iyo layi mampa-ratikan ambo, tapi, angkau indak ado kasampatan untuak ma-ujuikkannyo. 11Ambo bakato bakcando iko, indak doh dek karano ambo bakakurangan, dek karano, ambo lah baraja maraso cu-kuik jo apo nan ado. 12Ambo lah man-cubo iduik sagalo sayuik, sarato lah mancubo pulo iduik balabiah-labiah. Ambo lah tawu rasiyonyo, untuak ma-adok-i sagalo macam ka-adaan; biya da-lam ka-adaan bakacukuik-an, atau pun dalam ka-adaan bansaik, biya dalam ka-adaan bakalimpahan, atau pun dalam ka-adaan bakakurangan. 13Jo kuwaso nan dibarikan dek Isa Almasih kabake ambo, ambo mampunyoi kakuatan un-tuak ma-adok-i sagalo rupo ka-adaan. 14Tapi, angkau lah bi manolong am-bo di dalam ambo kasusahan; sarato apo nan angkau pabuwek tu, adolah sasuatu nan elok. 15Oih sudaro-suda-ro urang Filipi! Angkau sandiri lah ta-wu bana, baraso kutiko ambo barang-kek dari Makedonia dulu, pado wakatu Injil tu partamu-tamu ambo barito-kan, hanyo angkau sajolah jamaat nan mambantu ambo; angkau sajo pulolah jamaat nan sato mangicok, labo jo ru-gi samo-samo jo ambo. 16Kutiko ambo di Tesalonika, sarato ambo mamara-lukan bantuan, lah labiah dari sakali angkau mangirin bantuan kabake am-bo. 17Itu indak doh ba-arati, baraso ambo hanyo niyo manarimo pamba-rian. Nan ambo inginkan iyolah, su-payo ambo dapek maliyek asie-asie nan manambah ka-untuangan angkau. 18Ambo lah manarimo kasadonyo — malah labiah daripado cukuik! Kasa-donyo pambarian nan angkau kirin kabake ambo, lah ambo tarimo dari Epafroditus. Kiniko ambo lah mam-punyoi sagalo sasuatu nan ambo pa-ralukan. Sagalo pambarian nan dari angkau tu, adolah ibaraik baun nan arun dari karoban nan dipasambah-kan kabake Allah, sarato nan ditari-mo dek Allah jo sacaro sanang ati. 19Allah nan ambo sambah, nan malim-pah jo kakayoan dalam Isa Almasih, ka mancukuikkan sagalo kaparaluan angkau. 20Tapujilah Allah Bapak ki-to salamo-lamonyo! Amin! 21Sampaikanlah salam ambo kaba-ke sadonyo umaik Allah, nan basa-tu jo Isa Almasih. Sarato tarimo pu-lolah salam dari sudaro-sudaro kito, nan ado samo-samo jo ambo di siko. 22Kasadonyo umaik Allah nan di ko-ta ko, tarutamu urang-urang nan da-ri istano Kaisar, bi bakirin salam pu-lo untuak angkau. 23Mudah-mudahan, Tuhan Isa Alma-sih mambarakaik-i angkau kasadonyo. Salam aromaik dari kami, Paulus sarato jo Timotius
Copyright
Learn More
min_Latn zho_Hant eng_Latn